stanford-oval/wikipedia huggingface dataset:
รายชื่อละครโทรทัศน์ทางช่อง 3 เอชดี (พ.ศ. 2560–2568)
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2563 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ เวลา 08.50 - 10.15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ตามรักคืนใจ (พ.ศ. 2558) | 9 กุมภาพันธ์ พ.ศ. 2563 - 26 เมษายน พ.ศ. 2563 |  ณเดชน์ คูกิมิยะ นิษฐา จิรยั่งยืน ธนากร โปษยานนท์ เดียร์น่า ฟลีโป ธัญญาเรศ เองตระกูล | บริษัท ละครไท จำกัด |
| สะใภ้จ้าว (พ.ศ. 2558) | 2 พฤษภาคม พ.ศ. 2563 - 26 กรกฎาคม พ.ศ. 2563 |  ธนวรรธน์ วรรธนะภูติ พิจักขณา วงศารัตนศิลป์ ธีรเดช เมธาวรายุทธ ณัฏฐณิชา ดังวัธนาวณิชย์ อัฐมา ชีวนิชพันธ์ ปรมะ อิ่มอโนทัย สาวิตรี สามิภักดิ์ นัฎฐา ลอยด์ วราพรรณ หงุ่ยตระกูล ขวัญฤดี กลมกล่อม พิมพ์ผกา เสียงสมบุญ ชนานา นุตาคม | บริษัท บรอดคาซท์ ไทย เทเลวิชั่น จำกัด |
| ปัญญาชนก้นครัว (พ.ศ. 2555) | 1 สิงหาคม พ.ศ. 2563 - 3 ตุลาคม พ.ศ. 2563 |  ปริญ สุภารัตน์ คิมเบอร์ลี แอน เทียมศิริ | บริษัท ทอง เอ็นเตอร์เทนเมนท์ จำกัด |
| สองหัวใจนี้เพื่อเธอ (พ.ศ. 2558) | 4 ตุลาคม พ.ศ. 2563 - 6 ธันวาคม พ.ศ. 2563 |  มาริโอ้ เมาเร่อ ชาลิดา วิจิตรวงศ์ทอง ณปภา ตันตระกูล สาวิตรี สุทธิชานนท์ ปรมะ อิ่มอโนทัย ณัฏฐพงษ์ ชาติพงษ์ | บริษัท โซนิกซ์ บูม 2013 จำกัด |
| พรพรหมอลเวง (พ.ศ. 2556) | 12 ธันวาคม พ.ศ. 2563 - 28 กุมภาพันธ์ พ.ศ. 2564 |  ปกรณ์ ฉัตรบริรักษ์ ราณี แคมเปน ด.ญ.กุลฑีรา ยอดช่าง สรวิชญ์ สุบุญ สุชาร์ มานะยิ่ง มยุริญ ผ่องผุดพันธ์ | บริษัท เวฟ ทีวี จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2564 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ เวลา 08.50 - 10.15 น.

วันที่ 20 และ 21 พฤศจิกายน พ.ศ. 2564 ละครเรื่อง เตียงนางไม้ ลดเวลาออกอากาศลงเป็น 09.00 - 10.10 น.
วันที่ 27 และ 28 พฤศจิกายน พ.ศ. 2564 ละครเรื่อง นักสู้เทวดา ลดเวลาออกอากาศลงเป็น 09.00 - 10.10 น.
ตั้งแต่วันที่ 11 - 26 ธันวาคม พ.ศ. 2564 ละครเรื่อง นักสู้เทวดา ลดเวลาออกอากาศลงเป็น 09.00 - 09.55 น.
| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| พ่อครัวหัวป่าก์ (พ.ศ. 2560) | 6 มีนาคม พ.ศ. 2564 - 9 พฤษภาคม พ.ศ. 2564 |  หลุยส์ สก๊อต รณิดา เตชสิทธิ์ สวิส เตชภูวนนท์ อัมราภัสร์ จุลกะเศียน บรมวุฒิ หิรัญยัษฐิติ | บริษัท มายน์แอทเวิร์คส์ จำกัด |
| รักออกฤทธิ์ (พ.ศ. 2557) | 15 พฤษภาคม พ.ศ. 2564 - 18 กรกฎาคม พ.ศ. 2564 |  ธนวรรธน์ วรรธนะภูติ นิษฐา จิรยั่งยืน กฤตฎ์ อมรชัยฤกษ์ พศิน เรืองวุฒิ โชติกา วงศ์วิลาศ | บริษัท กู๊ด ฟีลลิ่ง จำกัด |
| รักเกิดในตลาดสด (พ.ศ. 2555) | 24 กรกฎาคม พ.ศ. 2564 - 18 กันยายน พ.ศ. 2564 |  มาริโอ้ เมาเร่อ ราศรี บาเลนซิเอก้า | บริษัท แอค-อาร์ต เจเนเรชั่น จำกัด |
| เตียงนางไม้ (พ.ศ. 2560) | 19 กันยายน พ.ศ. 2564 - 21 พฤศจิกายน พ.ศ. 2564 |  ฐากูร การทิพย์ อิษยา ฮอสุวรรณ เชตชวิน ชูประทุม ชนิดาภา พงศ์ศิลป์พิพัฒน์ | บริษัท รักละคร จำกัด |
| นักสู้เทวดา (พ.ศ. 2561) | 27 พฤศจิกายน พ.ศ. 2564 - 23 มกราคม พ.ศ. 2565 |  ปรมะ อิ่มอโนทัย กัญญ์ณรัณ วงศ์ขจรไกล ปวิช เวียงนนท์ ณิชาวรินทร์ อรุณรุ่งไพศาล ณัชพล รัตนมงคล ภัณฑิลา ฟูกลิ่น บรมวุฒิ หิรัญยัษฐิติ ณฐกร ไตรกิศยเวช อธิวัฒน์ สนิทวงศ์ ณ อยุธยา อภินันท์ ประเสริฐวัฒนกุล พิมพ์พรรณ ชลายนคุปต์ นภัสกร มิตรเอม พศิน เรืองวุฒิ ชลิต เฟื่องอารมย์ กิตติธัช ประดับ นึกคิด บุญทอง | บริษัท สเต็ป พาวเวอร์ ทรี จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2565 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ เวลา 08.50 - 10.15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ชุมแพ (พ.ศ. 2562) | 29 มกราคม พ.ศ. 2565 - 3 เมษายน พ.ศ. 2565 |  เด่นคุณ งามเนตร ลักษณ์นารา เปี้ยทา ลลินา ชูเอ็ทท์ ปวิช เวียงนนท์ ณิชาวรินทร์ อรุณรุ่งไพศาล ศรัณย์ แก้วจินดา กิตติธัช ประดับ จิราวัฒน์ วชิรศรัณย์ภัทร พรรษชล สุปรีย์ ต๋อง ชวนชื่น เดวิด อัศวนนท์ ชาติชาย งามสรรพ์ ปราปต์ปฎล สุวรรณบาง ทรงสิทธิ์ รุ่งนพคุณศรี ภัณฑิลา ฟูกลิ่น | บริษัท สเต็ป ออนเวิร์ด จำกัด |
| ใต้เงาจันทร์ (พ.ศ. 2558) | 9 เมษายน พ.ศ. 2565 - 18 มิถุนายน พ.ศ. 2565 |  วรินทร ปัญหกาญจน์ ราศรี บาเลนซิเอก้า คณิน ชอบประดิถ กฤษณ์สิรี สุขสวัสดิ์ ธารธารา รุ่งเรือง อัญชิสา เลี่ยวไพโรจน์ นิรุตติ์ ศิริจรรยา | บริษัท ทีวีซีน แอนด์ พิคเจอร์ จำกัด |
| เจ้าบ้าน เจ้าเรือน (พ.ศ. 2559) | 19 มิถุนายน พ.ศ. 2565 - 11 กันยายน พ.ศ. 2565 |  เจษฎาภรณ์ ผลดี ศรีริต้า เจนเซ่น รินลณี ศรีเพ็ญ พศุตม์ บานแย้ม ณัฐรัฐ โมริส เลอกรอง | บริษัท ฮูแอนด์ฮู จำกัด |
| ทางผ่านกามเทพ (พ.ศ. 2558) | 17 กันยายน พ.ศ. 2565 - 3 ธันวาคม พ.ศ. 2565 |  ณัฐวุฒิ สกิดใจ รณิดา เตชสิทธิ์ สุนิสา เจทท์ ภากร ธนศรีวนิชชัย อนุชิต สพันธุ์พงษ์ อริสรา ทองบริสุทธิ์ | บริษัท ทีวี ธันเดอร์ จำกัด |
| ลมซ่อนรัก (พ.ศ. 2558) | 4 ธันวาคม พ.ศ. 2565 - 18 กุมภาพันธ์ พ.ศ. 2566 |  ณเดชน์ คูกิมิยะ ณฐพร เตมีรักษ์ ธัญชนก กู๊ด สุริยนต์ อรุณวัฒนกูล | บริษัท ฟีล กู๊ด เอ็นเทอร์เทนเม้นท์ จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2566 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ เวลา 08.50 - 10.15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| คนละขอบฟ้า (พ.ศ. 2559) | 19 กุมภาพันธ์ พ.ศ. 2566 - 30 เมษายน พ.ศ. 2566 |  วรินทร ปัญหกาญจน์ ศิรินทร์ ปรีดียานนท์ อนุสรณ์ มณีเทศ อรุณณภา พาณิชจรูญ อริสรา ทองบริสุทธิ์ ณัฐวรา วงศ์วาสนา | บริษัท เมคเกอร์ เค จำกัด |
| รักประกาศิต (พ.ศ. 2555) | 6 พฤษภาคม พ.ศ. 2566 - 8 กรกฎาคม พ.ศ. 2566 |  ณัฐวุฒิ สกิดใจ ทักษอร ภักดิ์สุขเจริญ สรวิชญ์ สุบุญ ณปภา ตันตระกูล พิจิตรา สิริเวชชะพันธ์ สกาวใจ พูนสวัสดิ์ สุริยนต์ อรุณวัฒนกูล สุพจน์ จันทร์เจริญ โชติรส แก้วพินิจ ศิระ แพทย์รัตน์ รมิดา ประภาสโนบล เวธกา ศิริวัฒนา เมธัส ตรีรัตนวารีสิน | บริษัท เมคเกอร์ วาย จำกัด |
| เพลิงนรี (พ.ศ. 2559) | 9 กรกฎาคม พ.ศ. 2566 - 9 กันยายน พ.ศ. 2566 |  เจษฎาภรณ์ ผลดี ดาวิกา โฮร์เน่ เกริกพล มัสยวาณิช รวีวรรณ บุญประชม ซินดี้ เบอร์บริดจ์ ธนกฤต พานิชวิทย์ มณีรัตน์ ศรีจรูญ | บริษัท กัทส์ เอ็นเตอร์เทนเม้นท์ จำกัด |
| บ่วงหงส์ (พ.ศ. 2560) | 10 กันยายน พ.ศ. 2566 - 12 พฤศจิกายน พ.ศ. 2566 |  จิรายุ ตั้งศรีสุข คิมเบอร์ลี่ แอน เทียมศิริ น้ำทิพย์ จงรัชตวิบูลย์ ณเดชน์ คูกิมิยะ นิษฐา จิรยั่งยืน กัญญ์กุลณัช ปัญญากิตตินันท์ เดียร์น่า ฟลีโป | บริษัท ถนัดละคร จำกัด |
| ดาวเคียงเดือน (พ.ศ. 2557) | 18 พฤศจิกายน พ.ศ. 2566 - 28 มกราคม พ.ศ. 2567 |  ภูภูมิ พงศ์ภาณุ พิจักขณา วงศารัตนศิลป์ ธัญญาเรศ เองตระกูล จอนนี่ แอนโฟเน่ ฐกฤต ตวันพงค์ จรินทร์พร จุนเกียรติ | บริษัท บรอดคาซท์ ไทย เทเลวิชั่น จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2567 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ 08:45 - 10:15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ดาวเกี้ยวเดือน (พ.ศ. 2556) | 3 กุมภาพันธ์ พ.ศ. 2567 - 30 มีนาคม พ.ศ. 2567 |  อธิชาติ ชุมนานนท์ เจนี่ เทียนโพธิ์สุวรรณ กรุณ ซอโสตถิกุล กัญญ์ณรัณ วงศ์ขจรไกล รฐา โพธิ์งาม ภัทรภณ โตอุ่น นิภาภรณ์ ฐิติธนการ รมิดา ประภาสโนบล อัฐมา ชีวนิชพันธ์ ศรีพรรณ ชื่นชมบูรณ์ สุพจน์ จันทร์เจริญ เพ็ญพักตร์ ศิริกุล | บริษัท บรอดคาซท์ ไทย เทเลวิชั่น จำกัด |
| มัจจุราชสีน้ำผึ้ง (พ.ศ. 2556) | 31 มีนาคม พ.ศ. 2567 - 9 มิถุนายน พ.ศ. 2567 |  ธีรเดช วงศ์พัวพันธ์ พิจักขณา วงศารัตนศิลป์ พิษณุ นิ่มสกุล อภิญญา สกุลเจริญสุข วริษฐ์ ทิพโกมุท อภิษฎา เครือคงคา | บริษัท บรอดคาซท์ ไทย เทเลวิชั่น จำกัด |
| เพียงชายคนนี้ไม่ใช่ผู้วิเศษ (พ.ศ. 2559) | 15 มิถุนายน พ.ศ. 2567 - 1 กันยายน พ.ศ. 2567 |  เจมส์ มาร์ คิมเบอร์ลี แอน เทียมศิริ ฐากูร การทิพย์ ชีรณัฐ ยูสานนท์ กมลเนตร เรืองศรี | บริษัท ทอง เอ็นเตอร์เทนเม้นท์ จำกัด |
| วิมานเมขลา (พ.ศ. 2559) | 7 กันยายน พ.ศ. 2567 - 9 พฤศจิกายน พ.ศ. 2567 |  แอนดริว เกร้กสัน ราณี แคมเปน เกียรติกมล ล่าทา เวธกา ศิริวัฒนา | บริษัท ดีวันทีวี จำกัด |
| สามีตีตรา (พ.ศ. 2557) | 10 พฤศจิกายน พ.ศ. 2567 - 19 มกราคม พ.ศ. 2568 |  ธนวรรธน์ วรรธนะภูติ เฌอมาลย์ บุญยศักดิ์ วรัทยา นิลคูหา จรณ โสรัตน์ เดียร์น่า ฟลีโป พิจิตตรา สิริเวชชะพันธ์ มยุรา เศวตศิลา | บริษัท ทอง เอ็นเตอร์เทนเม้นท์ จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > กลุ่มฉายซ้ำละครเช้าหรือกลุ่มละครฮิตเสาร์อาทิตย์ : ที่ออกอากาศตั้งแต่ปี 2562 - ปี 2567 > ปี 2568 : ช่วงละครฮิตเสาร์อาทิตย์ : ทุกวันเสาร์ - วันอาทิตย์ 08:45 - 10:15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ทรายสีเพลิง (พ.ศ. 2557) | 25 มกราคม พ.ศ. 2568 - ปัจจุบัน |  อารยา เอ ฮาร์เก็ต ณัฐวุฒิ สกิดใจ ชาคริต แย้มนาม ธีรเดช เมธาวรายุทธ นิษฐา จิรยั่งยืน เพ็ญพักตร์ ศิริกุล มยุรา เศวตศิลา | บริษัท เมคเกอร์ วาย จำกัด |
ละครที่กลับมาออกอากาศซ้ำอีกครั้งทาง ช่อง 3 SD (28) > วันจันทร์ - วันศุกร์ เวลา 16.45 - 18.00 น.

หมายเหตุ
ช่วงเวลาดังกล่าวจะเริ่มตั้งแต่เดือน "2 กรกฎาคม พ.ศ. 2561" เป็นต้นไป
วันพฤหัสบดีที่ 18 เมษายน พ.ศ. 2562 ละครเรื่อง ดาวจรัสฟ้า งดออกอากาศ เนื่องจากในช่วงเวลา 17.00 - 19.00 น. มีการถ่ายทอดสดผ่านทางโทรทัศน์รวมการเฉพาะกิจแห่งประเทศไทย เชิญคนโทน้ำอภิเษกรวมจากทั่วประเทศจากกระทรวงมหาดไทยมาเสกน้ำอภิเษก ประกาศชุมนุมเทวดา ทำน้ำเทพมนต์ เจริญพระพุทธมนต์ และทำน้ำพระพุทธมนต์ ณ วัดสุทัศนเทพวราราม
วันศุกร์ที่ 3 พฤษภาคม พ.ศ. 2562 ละครเรื่อง ดาวจรัสฟ้า งดออกอากาศ เนื่องจากตั้งแต่ช่วงเวลา 09.40 - 19.25 น. มีการถ่ายทอดสดผ่านทางโทรทัศน์รวมการเฉพาะกิจแห่งประเทศไทย พระราชพิธีเชิญพระสุพรรณบัฏ ดวงพระบรมราชสมภพ และพระราชลัญจกร ไปยังพระที่นั่งไพศาลทักษิณ และ เสด็จไปทรงนมัสการ พระพุทธมหามณีรัตนปฏิมากรฯ
| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ท่านชายในสายหมอก (พ.ศ. 2555) | 2 กรกฎาคม พ.ศ. 2561 - 7 สิงหาคม พ.ศ. 2561 |  หลุยส์ สก๊อต วรกาญจน์ โรจนวัชร | บริษัท ทีวี ธันเดอร์ จำกัด |
| เมียแต่ง (พ.ศ. 2554) | 8 สิงหาคม พ.ศ. 2561 - 12 กันยายน พ.ศ. 2561 |  พัชฏะ นามปาน อารยา เอ ฮาร์เก็ต พรชิตา ณ สงขลา | บริษัท เมกเกอร์ เจ กรุ๊ป จำกัด |
| ภูผาแพรไหม (พ.ศ. 2555) | 12 กันยายน พ.ศ. 2561 - 15 ตุลาคม พ.ศ. 2561 |  ทฤษฎี สหวงษ์ ณฐพร เตมีรักษ์ | บริษัท ฮู แอนด์ ฮู จำกัด |
| เชลยศักดิ์ (พ.ศ. 2553) | 15 ตุลาคม พ.ศ. 2561 - 20 พฤศจิกายน พ.ศ. 2561 |  พัชฏะ นามปาน แอน ทองประสม ดอม เหตระกูล รินลณี ศรีเพ็ญ โกสินทร์ ราชกรม | บริษัท ฮู แอนด์ ฮู จำกัด |
| รักประกาศิต (พ.ศ. 2555) | 20 พฤศจิกายน พ.ศ. 2561 - 25 ธันวาคม พ.ศ. 2561 |  ณัฐวุฒิ สกิดใจ ทักษอร ภักดิ์สุขเจริญ | บริษัท เมกเกอร์ วาย จำกัด |
| เงารักลวงใจ (พ.ศ. 2553) | 25 ธันวาคม พ.ศ. 2561 - 24 มกราคม พ.ศ. 2562 |  ปริญ สุภารัตน์ ณเดชน์ คูกิมิยะ ณัฐวรา วงศ์วาสนา สุมณทิพย์ ชี | บริษัท เมกเกอร์ วาย จำกัด |
| รอยมาร (พ.ศ. 2554) | 25 มกราคม พ.ศ. 2562 - 4 มีนาคม พ.ศ. 2562 |  ปกรณ์ ฉัตรบริรักษ์ ราศรี บาเลนซิเอก้า นิรุตติ์ ศิริจรรยา ดิลก ทองวัฒนา เอกพงศ์ จงเกษกรณ์ ราณี แคมเปน | บริษัท ทีวีซีน จำกัด |
| เพลิงทระนง (พ.ศ. 2554) | 5 มีนาคม พ.ศ. 2562 - 10 เมษายน พ.ศ. 2562 |  มาริโอ้ เมาเร่อ ณฐพร เตมีรักษ์ | บริษัท เมคเกอร์ กรุ๊ป จำกัด |
| ดาวจรัสฟ้า (พ.ศ. 2551) | 11 เมษายน พ.ศ. 2562 - 30 พฤษภาคม พ.ศ. 2562   (วันที่ 18 เมษายน พ.ศ. 2562 และวันที่ 3, 6 พฤษภาคม พ.ศ. 2562 งดออกอากาศ) |  ทฤษฎี สหวงษ์ ฝน ธนสุนทร พัชฏะ นามปาน พรชิตา ณ สงขลา | บริษัท ฮู แอนด์ ฮู จำกัด |
| รักไม่มีวันตาย (พ.ศ. 2554) | 30 พฤษภาคม พ.ศ. 2562 - 27 มิถุนายน พ.ศ. 2562 |  ปกรณ์ ลัม เฌอมาลย์ บุญยศักดิ์ | บริษัท โพลีพลัส เอ็นเตอร์เทนเม้นท์ จำกัด |
| เงาพราย (พ.ศ. 2554) | 27 มิถุนายน พ.ศ. 2562 - 30 กรกฎาคม พ.ศ. 2562 |  ศรราม เทพพิทักษ์ เกียรติกมล ล่าทา ราศรี บาเล็นซิเอก้า แจ๊คกี้ ชาเคอลีน | บริษัท ทีวีซีน จำกัด |
| ปลาไหลป้ายแดง (พ.ศ. 2554) | 30 กรกฎาคม พ.ศ. 2562 - 3 กันยายน พ.ศ. 2562 |  กฤษฎา พรเวโรจน์ เข็มอัปสร สิริสุขะ | บริษัท กู้ด ฟีลลิ่ง จำกัด |
| มาดามดัน (พ.ศ. 2556) | 4 - 30 กันยายน พ.ศ. 2562 |  เฌอมาลย์ บุญยศักดิ์ มาริโอ้ เมาเร่อ วิทยา วสุไกรไพศาล ชาตโยดม หิรัญยัษฐิติ เอสเธอร์ สุปรีย์ลีลา มิณฑิตา วัฒนกุล สุริยนต์ อรุณวัฒนกูล | บริษัท บรอดคาซท์ ไทย เทเลวิชั่น จำกัด |
ละครที่กลับมาออกอากาศซ้ำอีกครั้งทาง ช่อง 3 SD (28) > วันเสาร์ - วันอาทิตย์ เวลา 09.30 - 11.00 น. (เริ่มตั้งแต่วันที่ 11 พฤษภาคม พ.ศ. 2562 เป็นต้นไป)

หมายเหตุ
ช่วงเวลาดังกล่าวจะเริ่มตั้งแต่เดือน "พฤศจิกายน พ.ศ. 2560" เป็นต้นไป
วันเสาร์ที่ 4 พฤษภาคม พ.ศ. 2562 ละครเรื่อง สะใภ้สายลับ งดออกอากาศ เนื่องจากตั้งแต่ช่วงเวลา 09.00 - 17.30 น. จะมีการถ่ายทอดสดผ่านทางโทรทัศน์รวมการเฉพาะกิจแห่งประเทศไทย พระราชพิธีพระบรมราชาภิเษกเสด็จออกมหาสมาคมทรงประกาศเป็นพุทธศาสนูปถัมภก
วันอาทิตย์ที่ 5 พฤษภาคม พ.ศ. 2562 ละครเรื่อง สะใภ้สายลับ งดออกอากาศ เนื่องจากตั้งแต่ช่วงเวลา 08.40 - 22.00 น. จะมีการถ่ายทอดสดผ่านทางโทรทัศน์รวมการเฉพาะกิจแห่งประเทศไทย พระราชพิธีเฉลิมพระปรมาภิไธย พระนามาภิไธย และ สถาปนาพระฐานันดรศักดิ์ และ เสด็จพระราชดำเนินเลียบพระนคร โดยขบวนพยุหยาตราสถลมารค
| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| The Sixth Sense สื่อรักสัมผัสหัวใจ (พ.ศ. 2555) | 25 พฤศจิกายน พ.ศ. 2560 - 31 มีนาคม พ.ศ. 2561 |  หลุยส์ สก๊อต จิตตาภา แจ่มปฐม วรินทร ปัญหกาญจน์ กมลเนตร เรืองศรี ฐกฤต ตวันพงค์ กฤษณ์สิรี สุขสวัสดิ์ ณิชารีย์ โชคประจักษ์ชัด ตฤณญา มอร์สัน | บริษัท ชลลัมพี โปรดักชั่น จำกัด |
| The Sixth Sense สื่อรักสัมผัสหัวใจ ภาค 2 (พ.ศ. 2556) | 1 เมษายน พ.ศ. 2561 - 20 ตุลาคม พ.ศ. 2561 |  จรณ โสรัตน์ ณิชารีย์ โชคประจักษ์ชัด รัฐภูมิ โตคงทรัพย์ ตฤณญา มอร์สัน หลุยส์ สก๊อต จิตตาภา แจ่มปฐม วรินทร ปัญหกาญจน์ กมลเนตร เรืองศรี ฐกฤต ตวันพงค์ กฤษณ์สิรี สุขสวัสดิ์ | บริษัท ชลลัมพี โปรดักชั่น จำกัด |
| รักนี้หัวใจมีครีบ (พ.ศ. 2555) | 21 ตุลาคม พ.ศ. 2561 - 30 ธันวาคม พ.ศ. 2561 |  ฐากูร การทิพย์ ลักษณ์นารา เปี้ยทา | บริษัท เมคเกอร์ เค จำกัด |
| แม่ครัวคนใหม่ (พ.ศ. 2550) | 30 ธันวาคม พ.ศ. 2561 - 3 มีนาคม พ.ศ. 2562 |  ณัฐรัฐ โมริส เลอกรอง ณปภา ตันตระกูล แอนเน็ท เธท สราวุฒิ พุ่มทอง ปิยะมาศ โมนยะกุล พิจิตรา สิริเวชชะพันธ์ | บริษัท สเต็ป ออน เวิร์ด จำกัด |
| สะใภ้สายลับ | 3 มีนาคม พ.ศ. 2562 - 25 พฤษภาคม พ.ศ. 2562   (วันที่ 4 และ 5 พฤษภาคม พ.ศ. 2562 งดออกอากาศ) |  เอกพงศ์ จงเกษกรณ์ ตฤณญา มอร์สัน | บริษัท ควิซ แอนด์ เควส จำกัด |
| กระสือมหานคร | 26 พฤษภาคม พ.ศ. 2562 - 4 สิงหาคม พ.ศ. 2562 |  ณัฐรัฐ โมริส เลอกรอง ภัทรากร ตั้งศุภกุล เบญจวรรณ อาร์ดเนอร์ นิธิชัย ยศอมรสุนทร | บริษัท ชลลัมพี บราเธอร์ จำกัด |
| เทพธิดาปลาร้า (พ.ศ. 2552) | 4 สิงหาคม พ.ศ. 2562 - 14 กันยายน พ.ศ. 2562 |  พศุตม์ บานแย้ม ณปภา ตันตระกูล | บริษัท สุขสันต์หรรษา 52 จำกัด |
| รากบุญ (พ.ศ. 2555) | 15 - 22 กันยายน พ.ศ. 2562 |  พิรัชต์ นิธิไพศาลกุล ราศรี บาเลนซิเอก้า | บริษัท ทีวีซีน จำกัด |
พระบาทสมเด็จพระมงกุฎเกล้าเจ้าอยู่หัว

พระบาทสมเด็จพระมงกุฎเกล้าเจ้าอยู่หัว (1 มกราคม พ.ศ. 2424 – 26 พฤศจิกายน พ.ศ. 2468) เป็นพระมหากษัตริย์สยาม รัชกาลที่ 6 แห่งราชวงศ์จักรีและเป็นพระมหากษัตริย์รัชกาลที่ 50 ตามประวัติศาสตร์ไทย ครองราชย์ตั้งแต่วันที่ 23 ตุลาคม พ.ศ. 2453 จนกระทั่งสวรรคตใน พ.ศ. 2468
พระบาทสมเด็จพระมงกุฎเกล้าเจ้าอยู่หัวเสด็จพระราชสมภพ ณ พระบรมมหาราชวัง ในรัชสมัยของพระบาทสมเด็จพระจุลจอมเกล้าเจ้าอยู่หัว เป็นพระราชโอรสพระองค์ที่ 32 ในพระบาทสมเด็จพระจุลจอมเกล้าเจ้าอยู่หัวและเป็นพระองค์ที่ 3 ในสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระองค์มีพระอัจฉริยภาพและทรงบำเพ็ญพระราชกรณียกิจในหลายสาขา ทั้งด้านการเมืองการปกครอง การทหาร การศึกษา การสาธารณสุข การต่างประเทศ และที่สำคัญที่สุดคือด้านวรรณกรรมและอักษรศาสตร์ ได้ทรงพระราชนิพนธ์บทร้อยแก้วและร้อยกรองไว้นับพันเรื่อง กระทั่งทรงได้รับการถวายพระราชสมัญญาเมื่อเสด็จสวรรคตแล้วว่า "สมเด็จพระมหาธีรราชเจ้า" พระองค์เป็นพระมหากษัตริย์พระองค์แรกในราชวงศ์จักรีที่ไม่มีวัดประจำรัชกาล แต่ได้ทรงมีการสถาปนาโรงเรียนมหาดเล็กหลวง หรือวชิราวุธวิทยาลัยในปัจจุบันขึ้นแทน ด้วยทรงพระราชดำริว่าพระอารามนั้นมีมากแล้ว และการสร้างอารามในสมัยก่อนนั้นก็เพื่อบำรุงการศึกษาของเยาวชนของชาติ จึงทรงพระราชดำริให้สร้างโรงเรียนขึ้นแทน
พระบรมราชานุสาวรีย์แห่งแรกของพระบาทสมเด็จพระมงกุฎเกล้าเจ้าอยู่หัวสร้างแล้วเสร็จเมื่อ พ.ศ. 2485 ประดิษฐาน ณ สวนลุมพินี ซึ่งเป็นบริเวณที่ดินส่วนพระองค์ที่พระราชทานไว้เป็นสมบัติของประชาชน เพื่อจัดงานสยามรัฐพิพิธภัณฑ์แสดงสินค้าไทยแก่ชาวโลกเป็นครั้งแรก เพื่อบำรุงเศรษฐกิจและพาณิชยกรรมของประเทศ (แต่มิทันได้จัดก็เสด็จสวรรคตเสียก่อน) และทรงตั้งพระราชหฤทัยว่าเมื่อเสร็จงานแล้ว จะพระราชทานเป็นสวนสาธารณะพักผ่อนหย่อนใจแห่งแรกในกรุงเทพฯ ทั้งนี้ ในวันคล้ายวันสวรรคตของทุกปี วันที่ 25 พฤศจิกายน พระบาทสมเด็จพระเจ้าอยู่หัว หรือผู้แทนพระองค์ จะเสด็จพระราชดำเนินไปทรงวางพวงมาลา ถวายบังคมพระบรมราชานุสรณ์ ณ สวนลุมพินีแห่งนี้ ในวันนั้นมีหน่วยราชการ หน่วยงานเอกชน นิสิตนักศึกษา พ่อค้าประชาชนจำนวนมากไปวางพวงมาลาถวายราชสักการะ และยังทรงพระกรุณาโปรดเกล้าฯ ให้บำเพ็ญพระราชกุศลอุทิศถวาย ณ วชิราวุธวิทยาลัย
ใน พ.ศ. 2524 ยูเนสโก (UNESCO) ได้ยกย่องพระเกียรติคุณของพระบาทสมเด็จพระมงกุฎเกล้าเจ้าอยู่หัวว่าทรงเป็นบุคคลสำคัญของโลก ผู้มีผลงานดีเด่นด้านวัฒนธรรม ในฐานะที่ทรงเป็นนักปราชญ์ นักประพันธ์ กวี และนักแต่งบทละครไว้เป็นจำนวนมาก
พระราชประวัติ > พระราชสมภพ

พระบาทสมเด็จพระมงกุฎเกล้าเจ้าอยู่หัว เป็นพระราชโอรสพระองค์ที่ 29 ในพระบาทสมเด็จพระจุลจอมเกล้าเจ้าอยู่หัว และเป็นพระองค์ที่ 2 ที่พระราชสมภพแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จพระราชสมภพเมื่อวันเสาร์ ขึ้น 2 ค่ำ เดือนยี่ ปีมะโรง โทศก จ.ศ. 1242 (ตรงกับวันที่ 1 มกราคม พ.ศ. 2423 (นับแบบปัจจุบันเป็น พ.ศ. 2424)) เพลาอีกบาตรหนึ่ง ถึง 3 โมงเช้า ณ พระที่นั่งในพระบรมมหาราชวังชั้นใน มีพระเชษฐภคินีและพระโสทรานุชา 7 พระองค์ คือ
สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ (พ.ศ. 2421 - 2430)
พระบาทสมเด็จพระมงกุฎเกล้าเจ้าอยู่หัว (พ.ศ. 2424 - 2468)
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (พ.ศ. 2425 - 2430)
สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (พ.ศ. 2426 - 2463)
สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ (พ.ศ. 2428 - 2430)
สมเด็จพระเชษฐาธิราช เจ้าฟ้าอัษฎางค์เดชาวุธ กรมหลวงนครราชสีมา (พ.ศ. 2432 - 2467)
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (พ.ศ. 2435 - 2466)
พระบาทสมเด็จพระปกเกล้าเจ้าอยู่หัว (พ.ศ. 2436 - 2484)
แม้ตอนพระราชสมภพ พระราชชนนียังดำรงพระยศเป็น พระราชเทวีอยู่ ยังมิได้ดำรงพระยศ พระอัครมเหสี แต่ตามขัตติยราชประเพณีในรัชกาลพระบาทสมเด็จพระจุลจอมเกล้าเจ้าอยู่หัว พระราชโอรสธิดาดำรงพระยศเป็นเจ้าฟ้าชั้นทูลกระหม่อมทุกพระองค์ พระอิสริยยศเดิมของพระองค์ทรงเป็นสมเด็จเจ้าฟ้าชั้นทูลกระหม่อม เมื่อพระชนมพรรษาเจริญครบเดือน สมเด็จพระบรมชนกนาถทรงพระกรุณาโปรดเกล้าฯ ให้ตั้งการพระราชพิธีสมโภชเดือนและขึ้นพระอู่ สถาปนาเป็น สมเด็จพระเจ้าลูกยาเธอ เจ้าฟ้ามหาวชิราวุธ แต่ยังมิได้พระราชทานพระสุพรรณบัฏเฉลิมพระนามาภิไธย สมเด็จพระบรมชนกนาถและสมเด็จพระบรมราชชนนี ทรงเรียกว่า "ลูกโต" พระประยูรญาติในพระราชสำนักดำเนินรอยตามพระบรมราชอัธยาศัยเรียกพระองค์ท่านว่า "ทูลกระหม่อมโต" จัน ชูโต เป็นพระพี่เลี้ยง
ต่อมาในวันพฤหัสบดีที่ 14 มีนาคม พ.ศ. 2431 (นับแบบปัจจุบันเป็น พ.ศ. 2432) ทรงได้รับสถาปนาเป็น สมเด็จพระเจ้าลูกยาเธอ เจ้าฟ้ามหาวชิราวุธ เอกอรรคมหาบุรุษบรมนราธิราช จุฬาลงกรณ์นารถราชวโรรส มหาสมมติขัตติยพิสุทธิ บรมมกุฏสุริยสันตติวงษ อดิสัยพงษวโรภโตสุชาติ คุณสังกาศวิมลรัตน ทฤฆชนมสวัสดิ ขัตติยราชกุมาร ทรงศักดินา 50,000 ตามอย่างเจ้าฟ้าต่างกรม และทรงตั้งเจ้ากรมเป็น กรมขุนเทพทวาราวดี รับพระเกียรติยศเป็นที่สองรองจากสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
พระราชประวัติ > การศึกษา

ในขณะที่ทรงพระเยาว์นั้น ได้ทรงศึกษาในพระบรมมหาราชวัง โดยมีหม่อมเจ้าประภากร มาลากุล พระยาศรีสุนทรโวหาร (น้อย อาจารยางกูร) และพระยาอิศรพันธุ์โสภณ (หนู อิศรางกูร ณ อยุธยา) เป็นพระอาจารย์ถวายพระอักษรภาษาไทย ส่วนวิชาภาษาอังกฤษนั้นทรงศึกษากับโรเบิร์ต มอแรนต์ (Robert Morant) ครั้นเมื่อปี พ.ศ. 2436 พระชนมายุได้ 12 พรรษาเศษ สมเด็จพระบรมชนกนาถทรงพระกรุณาโปรดเกล้าฯ ให้เสด็จออกไปทรงศึกษาต่อในหลักสูตรภาษาละตินและเรขาคณิต (เทียบเท่าแผนการเรียนภาษาอังกฤษ-คณิตศาสตร์(ศิลป์-คำนวณ)) ณ ประเทศอังกฤษ ในขณะที่ทรงศึกษาอยู่ ณ ประเทศอังกฤษ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ได้เสด็จสวรรคต สมเด็จพระบรมชนกนาถจึงโปรดฯให้สถาปนาเฉลิมพระอิสริยยศขึ้นเป็นสยามมกุฎราชกุมารสืบแทนสมเด็จพระเชษฐา
พระบาทสมเด็จพระมงกุฎเกล้าเจ้าอยู่หัวได้ทรงศึกษาวิชาอยู่ ณ ประเทศอังกฤษหลายแขนง ทางทหารทรงสำเร็จการศึกษาจากโรงเรียนนายร้อยทหารบกแซนด์เฮิสต์แล้วเข้ารับราชการในกรมทหารราบเบาเดอรัม ทางด้านพลเรือนทรงศึกษาวิชาประวัติศาสตร์และกฎหมาย ที่วิทยาลัยไครสต์เชิร์ช มหาวิทยาลัยออกซฟอร์ด ระหว่างปี พ.ศ. 2442 ถึง 2444 แต่เนื่องด้วยทรงพระประชวรด้วยพระโรคอันตะ (ไส้ติ่ง) อักเสบ มีพระอาการมากต้องเข้ารับการผ่าตัดทันที ทำให้ทรงพลาดโอกาสที่ได้รับปริญญา ระหว่างการศึกษาในต่างประเทศ ทรงปฏิบัติพระราชภารกิจแทนพระองค์สมเด็จพระบรมชนกนาถ โดยเสด็จในฐานะผู้แทนพระองค์ไปในงานพระราชพิธีสำคัญต่าง ๆ ทั้งในประเทศอังกฤษและประเทศใกล้เคียง เสด็จนิวัตพระนครตามพระราชประสงค์ของสมเด็จพระบรมชนกนาถโดยเสด็จผ่านสหรัฐอเมริกาและญี่ปุ่น ถึงกรุงเทพมหานครเมื่อ 29 ตุลาคม พ.ศ. 2445
พระราชประวัติ > ทรงผนวช

วันที่ 21 สิงหาคม พ.ศ. 2447 เวลาเช้า 3 โมงเศษ ทรงผนวชเป็นครั้งที่ 3 ณ พระอุโบสถวัดพระศรีรัตนศาสดาราม พร้อมด้วยสมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ หม่อมเจ้าพระสถาพรพิริยพรต เป็นพระกรรมวาจาจารย์ ถึงเวลาบ่าย 4 โมงเย็น ได้ทรงทำทัฬหีกรรม ณ พระพุทธรัตนสถาน กับพระอุปัชฌาย์และพระกรรมวาจาจารย์พระองค์เดิม ผนวชแล้วประทับ ณ พระตำหนักปั้นหย่า วัดบวรนิเวศราชวรวิหาร ถึงวันที่ 11 ธันวาคม ศกนั้น จึงทรงลาผนวช แล้วปฏิญาณพระองค์ถึงไตรสรณคมน์และรับศีล ยังทรงประทับในวัดบวรนิเวศวิหารต่อจนเช้าวันที่ 15 ธันวาคม จึงเสด็จฯ กลับ
พระราชประวัติ > ผู้สำเร็จราชการต่างพระองค์

|  พระมหากษัตริย์ราชวงศ์จักรี |
| --- | --- |
: พระบาทสมเด็จพระพุทธยอดฟ้าจุฬาโลกมหาราช
: พระบาทสมเด็จพระพุทธเลิศหล้านภาลัย
: พระบาทสมเด็จพระนั่งเกล้าเจ้าอยู่หัว
: พระบาทสมเด็จพระจอมเกล้าเจ้าอยู่หัว
: พระบาทสมเด็จพระจุลจอมเกล้าเจ้าอยู่หัว
: พระบาทสมเด็จพระมงกุฎเกล้าเจ้าอยู่หัว
: พระบาทสมเด็จพระปกเกล้าเจ้าอยู่หัว
: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
: พระบาทสมเด็จพระมหาภูมิพลอดุลยเดชมหาราชบรมนาถบพิตร
: พระบาทสมเด็จพระวชิรเกล้าเจ้าอยู่หัว
ด ค ก
เมื่อพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินยุโรปครั้งที่ 2 ระหว่างวันที่ 27 มีนาคม พ.ศ. 2449 - 17 พฤศจิกายน พ.ศ. 2450 ทรงพระกรุณาโปรดเกล้าฯ พระราชทานอำนาจในราชกิจที่จะรักษาพระนครไว้แด่พระองค์ เป็นการรับสนองพระเดชพระมหากรุณาธิคุณในสมเด็จพระบรมชนกนาถในหน้าที่อันสำคัญที่สุดสิ่งหนึ่ง และได้รับความไว้วางพระราชหฤทัยเป็นที่สุดด้วยระหว่างทรงเป็นผู้สำเร็จราชการแผ่นดินต่างพระองค์นี้ ทรงรับเป็นประธานการจัดสร้างพระบรมราชานุสรณ์เฉลิมพระเกียรติสมเด็จพระบรมชนกนาถ ซึ่งงานสำคัญบรรลุโดยพระราชประสงค์อย่างดี
พระราชประวัติ > การขึ้นครองราชย์

เมื่อสมเด็จพระบรมชนกนาถเสด็จสวรรคตลงเมื่อวันที่ 23 ตุลาคม พ.ศ. 2453 ทั้ง ๆ ที่พระองค์นั้นได้รับการสถาปนาตั้งไว้ในพระรัชทายาทสืบพระราชสันตติวงศ์มาตั้งแต่ปี พ.ศ. 2437 แต่ก็ทรงเศร้าสลด ไม่มีพระราชประสงค์ที่จะแลกสิริราชสมบัติสำหรับพระองค์เองกับการสูญเสียพระชนมชีพของสมเด็จพระบรมชนกนาถ จนกระทั่งสมเด็จเจ้าฟ้าฯ กรมพระยาภาณุพันธุวงศ์วรเดช ซึ่งเป็นพระปิตุลา (อา) แท้ ๆ ทูลเชิญเสด็จลงที่ห้องแป๊ะเต๋งบนชั้น 2 พระที่นั่งอัมพรสถาน และท่ามกลางพระบรมวงศานุวงศ์ เสนาบดี ผู้ใหญ่ องคมนตรี และข้าราชการผู้ใหญ่ผู้น้อย ที่ชุมนุมอยู่ พระปิตุลาได้คุกพระชงฆ์ลงกับพื้นกราบถวายบังคมอัญเชิญเสด็จขึ้นเถลิงถวัลยราชย์เป็นพระเจ้าแผ่นดินสืบสนองพระองค์สมเด็จพระบรมชนกนาถ และทันใดทุกท่านที่ชุมนุมอยู่ที่นั้น ก็ได้คุกเข่าลงกราบถวายบังคมทั่วกัน และในคืนนั้นได้มีประกาศภาษาไทยให้ออกพระนามว่า สมเด็จพระบรมโอรสาธิราชผู้ทรงสำเร็จราชการแผ่นดิน ต่อมาวันที่ 25 ตุลาคม จึงให้ออกพระนามว่า สมเด็จพระเจ้าอยู่หัว
ในวันศุกร์ที่ 11 พฤศจิกายน พ.ศ. 2453 จึงรับบรมราชาภิเษก เฉลิมพระปรมาภิไธยว่า "พระบาทสมเด็จพระปรเมนทรมหาวชิราวุธ เอกอรรคมหาบุรุษบรมนราธิราช พินิตประชานารถมหาสมมตวงษ์ อดิศัยพงษวิมลรัตน์ วรขัตติยราชนิกโรดม จาตุรันตบรมมหาจักรพรรดิราชสังกาศ อุภโตสุชาตสังสุทธเคราะหณี จักรีบรมนาถ จุฬาลงกรณราชวรางกูร บรมมกุฏนเรนทรสูรสันตติวงษวิสิฐ สุสาธิตบุรพาธิการ อดุลยกฤษฎาภินิหารอดิเรกบุญฤทธิ ธัญลักษณวิจิตรโสภาคยสรรพางค์ มหาชโนตมางคประณตบาทบงกชยุคล ประสิทธิสรรพศุภผลอุดมบรมสุขุมาลย์ ทิพยเทพาวตารไพศาลเกียรติคุณอดุลยพิเศษ สรรพเทเวศรานุรักษ์ บุริมศักดิสมญาเทพวาราวดี ศรีมหาบุรุษสุตสมบัติ เสนางคนิกรรัตน์อัศวโกศล ประพนธปรีชามัทวสมาจาร บริบูรณ์คุณสารสยามาทินครวรุตเมกราชดิลก มหาปริวารนายกอนันต์ มหันตวรฤทธิเดช สรรพวิเศษศิรินธร บรมชนกาดิศรสมมต ประสิทธิวรยศมโหดมบรมราชสมบัติ นพปฎลเสวตฉัตราดิฉัตร ศิริรัตโนปลักษณมหาบรมราชาภิเศกาภิสิต สรรพทศทิศวิชิตไชย สกลมไหศวริยมหาสวามินทร์ มเหศวรมหินทรมหารามาธิราชวโรดม บรมนารถชาติอาชาวศรัย พุทธาทิไตรรัตนสรณารักษ์ อดุลยศักดิ์อรรคนเรศรามาธิบดี เมตตากรุณาสีตลหฤไทย อโนปไมยบุญการ สกลไพศาลมหารัษฎาธิบดินทร์ ปรเมนทรธรรมิกมหาราชาธิราช บรมนารถบพิตร พระมงกุฏเกล้าเจ้าอยู่หัว"
ต่อมาในวันที่ 11 พฤศจิกายน พ.ศ. 2459 ทรงเห็นชอบกับคำกราบบังคมทูลของเหล่าเสนาบดีให้เฉลิมพระปรมาภิไธย "สมเด็จพระรามาธิบดี" แทนคำว่า "สมเด็จพระปรเมนทร" จึงมีพระปรมาภิไธยอย่างสังเขปว่า "พระบาทสมเด็จพระรามาธิบดีศรีสินทรมหาวชิราวุธ พระมงกุฏเกล้าเจ้าอยู่หัว" และเมื่อยกรามาธิบดีเป็นคำนำพระปรมาภิไธยแล้ว จึงโปรดเกล้าฯ ให้แก้นเรศรามาธิบดี เป็นนเรศราธิบดี แทน